
Prome Minister Evelyn Wever-Croes: 


TA KEDA IMPORTANTE PA NOS TENE NOS 


MES NA E REGLANAN 


“Cada ciudadano di Aruba mester tuma e responsabilidad 
riba nos mes pa saca e virus for di Aruba” 


Durante e Conferencia di Prensa dialuna anochi pa duna 
informacionnan tocante ultimo desaroyonan di Covid-19 na 
Aruba, Prome Minister Evelyn Wever-Croes ampliamente a 
ripiti e medidanan cu Crisis Team hunto cu Gobierno di Aruba a 
tuma en conexion cu e pandemia aki. Aruba a conoce un total di 
15 persona cu a muri positivo cu Covid. Esaki, Prome Minister 
a expresa, “ta algo cu ta yena nos di tristesa y di akinan un 
palabra di profundo condolencia na famianan di fayecidonan y 
hopi forza den e temponan aki”. 


Te cu dialuna 7 di September, tin 33 persona den hospital di 
cual 9 ta den ICU. Si nos analisa e casonan activo di e segundo 
wave, cu ta desde prome di Augustus, nos a mira un aumento. 
Pero ultimamente, e ta mustrando e tendencia di ta cuminsa 
baha. Cu cooperacion y empeño di tur hende e por baha mas 
lihe y mas lihe nos por ‘flatten the curve’ atrobe. Den esaki, 
cada ciudadano di nos pais por yuda. 


Crisis Team a implementa varios medida desde e brote na 
augustus. Pa cuminsa tapaboca ta obligatorio paden, den 
oficinanan, den edificionan y transporte publico. Nos tin un 
toque de queda di 12 am te cu 5 am. Luganan cu ta bende 
alcohol so, ta prohibi di habri y no por tin oportunidad pa balia 
ni pa pone musica duro. Tambe tin samenscholings verbod, 
dus no por tin un grupo riba caya di mas cu 4 hende. Esaki ta 
castigabel pa ley y lo por haña boet tambe. Deporte di contacto 
y den team no por pa e edadnan di mas di 12 aña, menos di 
12 aña si pero sin publico. Cantamento den misa ainda no ta 
permiti y entiero te un maximo di 25 persona na mes momento 
presente. 


Prome Minister a indica cu e siman aki lo evalua e efecto di tur 
e medidanan aki pero specialmente e toque de queda cu fin di 
siman aki ta bay haci dos siman di a wordo introduci. Di parti 
di Cuerpo Policial a haya notificacion cu e ta bayendo bon y cu 


hendenan ta atendiendo nan mes na e reglanan. 


Sinembargo, Prome Minister ta duna di conoce, no ta tur 
hende ta realisa ainda e seriedad di e situacion cu Aruba ta 
aden. Pasobra ainda bo ta haña hendenan den fin di siman 
ta aglomera, ta bay den gruponan di mas cu cuater hende, no 
ta tuma distancia y no ta uza e tapaboca tur ora. Caminda cu 
por cuerpo policial ta tuma medida pero un apelacion ta wordo 
haci na tur ciudadano di Aruba pa nos tuma e responsabilidad 
aki riba nos. 

“Si bo ta wak un persona sin tapaboca den un luga cu e mester 
tin'e, reclama pasobra bo ta stima Aruba y bo tambe kier wak 
nos logra saca e virus aki di Aruba”. 

Prome Minister a indica riba e forma iresponsabel di algun 
manifestantenan den un manifestacion cu a tuma luga siman 
pasa diabierna. Pa cuminsa samenscholingsverbod a wordo 
viola eynan pasobra tawata un grupo di mas di 4 hende. 
Hendenan tawata riba otro, algun cu tapaboca y otro sin 
tapaboca, cua tambe ta kibra regla. Prome Minister ta enfatisa 
cu ni con grandi bo causa ta, na e momentonan aki cada 
ciudadano di nos pais mester cera cabes hunto pa nos caba 
cu e crisis di Covid na Aruba. 


“Tanten nos no caba cu ne, nos no por pone atencion na tur 
e cosnan importante na Aruba. Mi ta haci apelacion na cada 
ciudadano na Aruba, laga nos uza nos tino, laga nos pensa 
dos biaha prome cu nos tuma un paso, si nos ta haciendo pa 
yuda of e ta perhudica nos. Mi sa cu tin hende ta pensa cu 
nan no lo haña e virus aki, sinembargo Covid ta yega na porta 
di tur hende. E no ta distingui y e no ta discrimina. E unico 
manera ta si nos tur uza nos tino y percura pa tene nos mes 
na e reglanan”, Prome Minister Evelyn Wever-Croes a termina 
ta bisa. 

Premier Evelyn Wever-Croes: 


GOBIERNO TA TUMA TEMPO PA POR NEGOCIA 
E MIHO DEAL CU TA POSIBEL PA ARUBA 


"Nos no por pensa riba awo so, nos no por core bisa si y 
tuma e placa sin worry cu e consecuencianan pa mañan" 








Dialuna mainta durante Conferencia di Prensa semanal di 
Gobierno di Aruba, Prome Minister Evelyn Wever-Croes a 
duna un update riba e negociacionnan cu Hulanda. Manera ta 
conoci pa motibo di Covid Aruba ta den un situacion hopi dificil 
na unda cu a cera fronteranan na maart cortando asina den 
e ader principal di nos economia cu ta turismo. Despues di a 
controla Covid y a yega na cero caso, a habri frontera bek pa 
cuminsa reactiva nos economia bek y na juli a drenta 12 mil 
turista, na augustus a drenta 17 mil turista. Esaki logicamente 
no por wordo compara cu loke Aruba ta custumbra di haña. 
Esaki sigur kiermeen cu entradanan di Gobierno ta kedando 
atras, e gastonan a wordo baha hopi pero ainda nan ta mas 
halto cu e entradanan. 


Prome Minister a duna di conoce cu na e momento aki Gobierno 
ta den negociacion ainda cu Hulanda. Hulanda a propone 
algun cambio cu lo wordo discuti den e proximo dianan. 

“Tin espacio ainda y p'esey mi kier pidi comunidad di Aruba 
pa keda trankil y duna Gobierno e espacio pa por negocia e 
miho deal cu ta posibel pa Aruba. Nos no por pensa riba awor 
so, nos no por core bisa si y tuma e placa sin pensa kico ta e 
consecuencianan pa mañan”, Prome Minister a enfatisa. 


Prome Minister a duna di conoce cu e ta sigur cu Aruba no por 
bay cumpli cu algun condicion cu Hulanda ta pidi riba termino 


hopi cortico por lo tanto ta necesario pa tuma tempo pa splica 
Hulanda cu esey no por keda riba mesa. 

“Pasobra ta tanto bal bo ta yuda mi awor y aki dos luna bo ta 
bin cu medidanan mas fuerte of tur e condicionnan cu bo ta 
pone den e ‘lands pakket' cu aki dos luna mi mester cumpli cu 
nan”, Prome Minister a duna di conoce. 


Prome Minister a indica cu tin condicionnan cu ta pone cu lo 
mester bay pone 100 pa 200 hende extra traha den Gobierno 
cual no por haci pasobra tin cu baha e gastonan di Gobierno. 
Prome Minister a splica cu e negociacionnan ta complica y 
Gobierno ta buscando un balance den e negociacion y den 
e condicionnan y busca un balance den e bienestar di e 
ciudadano di pais Aruba cual ta e meta mas importante den 
e negociacionnan aki. E mandatario a agrega cu Aruba tin 
espacio financiero ainda pa purba na yega na e miho pakete 
di condicion cu ta posibel. 


“Mi ta nota cu den comunidad tin antagonismo y insulto riba e 
tema aki. Na e momentonan aki nos mester di paz y trankilidad 
pa atende cu tur e retonan cu nos ta enfrentando como 
Gobierno. Mi kier pidi tur esnan cu ta pone insistencia riba 
Gobierno di firma awor sin sa kico tin riba mesa, pa por fabor 
no ban romantisa e deal aki cu Hulanda. No kere cu si mañan 
mi firma tur problema di Aruba ta soluciona pasobra esey no 
ta e caso. Na momento cu nos firma ta hopi condicionnan cu 
ta bay hopi leu ta aplicabel riba Aruba”, Prome Minister a duna 
di conoce. 


Prome Minister ta recorda cu Hulanda mes ta esun cu a 
impone riba Aruba mei mei di e crisis aki pa corta 35 miyon di 
cuido medico (AZV). Kico ta e consecuencia awor di esaki? 
Dokternan, boticanan, specialistanan ta protesta. 

“Pues no laga nos romantisa e propuesta aki. Nos ta bezig ta 
deal cu Hulanda y nan no tin e sentimneto cu ta biba akinan na 
Aruba. Nan no ta compronde e embargadura cu nos ta aden 
pasobra asina hamas Hulanda lo a impone pa corta den cuido 
medico. Corsou nan no a impone pa corta den cuido medico, 
St Maarten tampoco y Hulanda mes no ta corta den cuido 
medico. Es mas Hulanda ta bay paga su empleadonan den 
cuido medico mas placa”. 


Gabinete Wever-Croes ta pone tur cos den balansa. Como 
Gobierno nos a demostra e ultimo 3 añanan aki cu nos ta un 
Gobierno serio, responsabel y nos ta pone e ser humano na 
prome luga. Esaki ta loke nos ta haciendo aworaki tambe. Duna 
nos e credibilidad y espacio pa haci esaki den tur trankilidad”, 
Prome Minister Evelyn Wever-Croes a termina bisando. 

Reflexion 
Prome Minister Evelyn Wever-Croes: 


“E YABI PA NOS POR TA EXITOSO DEN 
COMBATI E VIRUS AKI TA DEN NOS 
CORDIALIDAD Y DEN NOS DICIPLINA” 


Dialuna anochi durante e Conferencia di Prensa pa duna 
informacionnan tocante ultimo desaroyonan di Covid-19 na 
Aruba, Prome Minister Evelyn Wever-Croes a duna un bunita 
reflexion pa encurasha cada ciudadano di nos pais pa no ‘give 
up' y sigui dilanti cu determinacion y positivismo pa Sali hunto 
for di e crisis di Covid cu un dia inespera a bati na nos porta na 
Aruba y mundialmente causando desbalance y dolornan den 
nos pueblo. 


“Nos a tuma nota cu den e temponan aki tin hopi preocupacion 
y tension. Mi kier a haci un apelacion na nos ciudadanonan 
pa nos no give up, pa nos sigui cu e mesun determinacion y 
positivismo. Bida ta tira cosnan hopi dificil tin biaha pero cu un 
actitud positivo cosnan ta cana hopi mas suave. No tin garantia 
cu tur cos lo sali bon pero si bo ta un hende negativo cosnan ta 
bay malo e ora. Ban keda positivo pa asina cosnan cana bon. 
Lagami comparti algun punto positivo: 

Nos tin placa pa paga nos gastonan y esaki hopi no ta 
compronde paso ta di july caba nos ta wardando pa e yudansa 
finaciero pero nos a logra. Nos a baha gastonan di Gobierno, 
nos entradanan a drenta manera mester ta, nos a schuif cierto 
pagonan pasobra nos hendenan ta creativo y nos ta determina 
pa esaki bira un exito. 


Nos a paga loonsubsidie pa luna di augustus. 20433 empleado 
por a haña nan salario danki na esaki. Nos a paga e prome 
parti di FASE, 3058 persona lo cobra den e dianan aki. 

Otro tema positivo ta cu 12 mil turista a bin bishita nos na july, 
17 mil mas o menos a bishita nos na augustus. Claro nos lo 
a desea mas y sigur cu esaki no ta comparabel na loke nos 
ta custumbra di haña cu ta 80 mil ney pa luna. Pero nos ta 
sumamente agradicido na tur e 29 mil turistanan aki cu a bishita 
nos. Pasobra apesar di tur reto, tur riesgo y tur preoucpacion 
pasobra nan tin cu test ayanan y akinan, nan mester bay den 
cuarentena pero toch nan a bin. 


Tambe nos a mira cu antes turistanan tawata keda un averahe 
di 7 dia pero awor nan ta kedando 18 dia contribuyendo un poco 
mas na nos economia tambe. Nan ta sumamente contento 
cu e trato cu nan ta haña. Nan ta gaba hopi e cordialidad 
cu nan ta haña di nos ciudadanonan y esaki ta algo cu mi ta 
hopi agradicido na dje. Tur sin excepcion ta bay cu un bunita 











sentimento pasobra nan a haña un bunita trato aki na Aruba. 
Naturalmente nos kier mas pa asina nos economia sigui draai 
pero e cifranan halto cu nos tin di Covid ta spanta hende y nos 
turistanan tambe. Esaki ta pone cu hopi no kier bin bishita nos 
y p'esey nos mester bringa pa baha e total di casonan positivo. 
Con nos ta bay bahe? Cu disciplina. Manera mi a bisa hopi 
biaha no ta e pais di mas poderoso ta bay vence e virus aki 
sino esun mas disciplina. 


Kico abo mester haci? Gewoon tene bo mes na e reglanan. 

- E prome ta e regla di higiene. Laba man frecuentemente cu 
habon y si bo no por, uza handsanitizer. 

- Di dos tene distancia, no duna man, no brasa y no duna 
sunchi. Uza tapaboca pa tapa boca y nanishi, tene distancia 
tambe na cas y na trabou y tur caminda unda bo ta sinti bo cu 
mas confiansa. 

- Di tres si bo ta malo keda paden. Dokternan a anuncia cu e ta 
dificil pa distuingui kico ta un verkoud, un griep y kico ta Covid. 
P'esey nan ta pidi pa na bo prome sintoma haci mescos cu ta 
Covid y keda paden y isola bo mes, sigui tur e medidanan di 
higiene y yama bo dokter pa bo haña un cita pa bo bay haci bo 
test di Covid. 


Tin hende ta keha pasobra ta tarda pa haci test, pero antes ora 
tin 10 caso nos por a haci'e den un ora pero awor tin 1000 caso 
y esaki ta pone cu e por tarda un tiki. 

Pues e yabi pa nos por ta exitoso den combati e virus aki ta 
den nos cordialidad y den nos diciplina. Y mi tin tur confiansa 
cu nos lo ta exitoso den esaki". 

PRESENTACION DI MINISTER PRESIDENT 
CONFERENCIA DI PRENSA 7 SEPT 2020: 

Pa medio di e comunicado di prensa aki Oficina Central di 
Estadistica kier gradici Setar N.V. pa pone nan tabletnan na 
disposicion di CBS pa cu Censo2020. E tabletnan aki lo wordo 
poni na bon uzo durante henter e proceso di conteo di Censo 
2020 cu lo start dia 1 di october proximo. 


Censo2020 ta consisti di 2 parti: 

1-10 di oktober 2020: Conteo Online 

1-26 di November 2020: Conteo di hogarnan cu no a participa 
den e Conteo Online 


Durante di e periodo di e Conteo Online, e tabletnan di SETAR 
N.V. lo wordo uza pa monitorea e progreso di e conteo y tambe 
pa sostene y guia hogarnan na Aruba pa asina nan por yena e 
cuestionario di Censo 2020 online. E Conteo Online ta brinda 
e pueblo di Aruba e oportunidad pa yena e cuestionario di 
Censo 2020 riba nan mes y na e momento cu nan mes ta haya 
oportuno. 


Hogarnan por haya acceso na e cuestionario door di bishita 
e website di Censo2020 www.census2020.aw y usa nan 
number di percela di WEB NV. Mester tene debido cuenta 
cu e cuestionario di Censo mester wordo finaliza den 1 solo 
biaha. E number di percela di cada hogar tambe por wordo usa 
solamente 1 biaha 

Hogarnan cu no tin un number di percela di WEB por yama CBS 
pa haya un codigo individual pa haya acceso na e cuestionario. 
Personal di CBS lo ta disponibel via whatsapp of telefoon via 
number 527 4444 y tambe via e-mail (census2020@setarnet. 
aw) pa yuda esnan cu ta yena e cuestionario online. 


1-26 di November 2020 Conteo di hogarnan cu no a participa 
den e Conteo Online 

Durante e periodo aki e tabletnan lo wordo uza pa tellers cu 
lo bishita e hogarnan cu no a yena e cuestionario online. Di e 
forma aki, e entrevista lo bay hopi mas lihe y e datonan colecta 
lo wordo warda di biaha na un forma digital. 


CBS kier uza e oportunidad aki pa encurasha tur hogar na 
Aruba pa yena e cuestionario di Censo online. Actualmente 
Aruba ta pasando door di un temporada dificil, pero net den e 
momentonan aki e ta di sumo importancia pa colecta datonan 
di e situacion real di hogarnan na Aruba. CBS kier a pidi 
cooperacion di tur hogar pa coopera cu Censo 2020. 











Un bez mas CBS kier a gradici SETAR N.V. pa nan cooperacion 
pa cu Censo2020. 


Pasobra Aruba ta conta riba BO! 

Departamento di Impuesto: 


ENTRANTE AWE CONTRIBUYENTENAN 
POR HACI UN CITA PA ENTREGA NAN 
DECLARACION DI INKOMSTENBELASTING Y 
WINSTBELASTING 2019 


Subi nos website pa traha un cita awe mes 


Departamento di Impuesto ta participa cu entrante awe, 8 
di september 2020, ta posibel pa contribuyentenan haci un 
cita pa entrega nan declaracion di inkomstenbelasting como 
tambe winstbelasting 2019. Pa traha un cita e contribuyente 
por subi nos website www.impuesto.aw y riba e homepage 
click riba ‘Afspraak maken'. Unabes cu un cita wordo traha 
e contribuyente lo ricibi un confirmacion via di su e-mail den 
cual ta indica e fecha y ora cu e lo por pasa entrega dicho 
documentonan na e edificio principal na Camacuri. 


Contribuyentenan cu tin dificultad pa traha un afspraak 
digitalmente semper por acudi cerca nos funcionarionan cu 
ta atende cu servicio na cliente (‘customer service desk”) na 
5227424 of 5227423. Ta importante pa agrega cu Departamento 
di Impuesto no a elimina e posibilidad pa entrega e declaracion 
di inkomstenbelasting y winstbelasting 2019 sin un cita. Sin 
embargo, conforme e reglanan di DVG, Departamento di 
Impuesto ta limita e cantidad di bishitante y ta permiti pa haci 
entrega di e documentanan aki bou di ciertonan condicionan. 


AKI TA SIGUI CONDICIONAN PA ENTREGA DECLARACION 
DI INKOMSTENBELASTING Y WINSTEBLASTING 2019 SIN 
UN CITA: 


- Ta acepta maximo 3 declaracion di inkomstenbelasting of 
winstbelasting pa persona 


- Pa entrega mas cu 3 declaracion ta necesario pa haci un cita 


- Mester ta un pensionado (60 plus) pa haya preferencia entre 
8:00am y 10:00am 


- Contribuyente cu no ta (60 plus) por presenta entrante 
10:00am 


Departamento di Impuesto ta pidi tur contribuyente pa cumpli 
cu nan orario stipula conforme nan cita pa di e forma aki tur 
cos por bay di un manera structura y segun reglanan vigente 
pa proteha nos salud. Gerencia di Departamento di Impuesto 
8 di september 2020. 

Ayera 7 di september 2020 grupo #TaBasta a sinta hunto na ve] 

mesa cu Sociaal Crisis Plan y Comision di Abuso Sexual di LE IS 

mucha. QI 
| sl 

Durante e reunion a elabora riba puntonan cardinal cu Sociaal H | 

Crisis Plan ta actualmente trahando riba dje pa asina duna tur 


informacion riba e proyectonan andando. Lidernan di proyecto 
di SCP entre otro; Codigo di Proteccion, Centro pa Hoben y 
Famia y tambe Family Justice Center a duna un presentacion 
amplio na e miembronan di e grupo #TaBasta y a contesta 
diferente pregunta riba e area Hudicial y Social. Alabes 
Comision di Abuso Sexual di mucha tambe a elabora riba nan 
funcion y locual cu ta andando riba e tereno Hudicial. 


Den un ambiente ameno y respetuoso tur dos banda a sa 
di duna nan puntonan di bista y preocupacion. E meta ta pa 
Sociaal Crisis Plan, Commission di Abuso Sexual di mucha y e 
grupo #TaBata por sigui traha hunto riba cierto aspecto pa asina 
tur hende ta bon informa di tur e desaroyonan cu ta tumando 
luga riba tereno social, hudicial, ensefiansa y salubridad den 
cuadro di Abuso di mucha y hoben aki na Aruba. 


Sociaal Crisis Plan ta reconoce e importancia di e colaboracion 
entre e grupo aki paso ta traha pa yega na e mesun meta: PA 
CABA CU ABUSO DI MUCHA Y HOBEN AKI NA ARUBA. 


Den e sigiuiente dianan lo bolbe reuni cu e grupo #TaBasta 
pa asina elabora mas profundo ariba e 18 puntonan cu a 
wordo entrega oficial na Minister di Asunto Social y Minister di 
Husticia. 


Pa mas informacion tocante Sociaal Crisis Plan por tuma 
contacto cu 528-1100 \ 528-1189 of por bishita nos Facebook 
page @scparuba. Pa documentonan di Sociaal Crisis Plan, 
por manda nos un email na info@scparuba.com. 

MINISTER CHRIS ROMERO 


MINISTER di Transporte, Comunicacion y Sector Primario 

Minister Chris Romero: 


MANEHO TEMPORAL PA ASUNTONAN DI 
DIRECTIE SCHEEPVAART ARUBA (DSA) 








Tumando na cuenta e cifranan creciente di contagio local 


cu COVID-19 y cu esaki tambe a afecta trahadornan den 
Departamento di asuntonan nautico di Aruba, esta Directie 
Scheepvaart, Minister di Transporte, Comunicacion y Sector 
Primario, sr. Chris Romero ta introduci un maneho temporal 
pa botonan local, como tambe pa e proceso di renobacion di 
permiso pa nabega den awanan di Aruba (vaarvergunning). 


Considerando e necesidad pa mantene actividadnan maritimo 
local, especialmente cerca esnan cu ta depende di piscamento 
como nan sosten financiero, e Titular di e Carteranan di 
Transporte, Comunicacion y Sector Primario a determina un 
maneho temporal pa loke ta trata e ‘vaarvergunning’ rekeri 
pa nabega den nos awanan. E maneho nobo y temporal ta 
apunta cu e periodo di valides di un 'vaarvergunning' cu a of ta 





prolonga cu un periodo di 14 dia cuminsando di inmediato. 
Esaki ta nifica cu propietarionan di boto por nabega pa 14 dia 
sin tin mester di tramita un 'vaarvergunning' nobo. 


Mester remarca cu no mester acudi na Directie Scheepvaart 
Aruba (DSA) pa haci ningun tramite, como cu e 'vaarvegunning' 
actual ta keda cu valides pa 14 dia sin importa cu e ta caduca. 
Duespues di e 14 dianan menciona, por tuma contacto cu 
Directie Scheepvaart Aruba (DSA) pa un cita nobo. 


E maneho nobo y temporal menciona lo por wordo adapta 
segun e desaroyo di e crisis actual relaciona cu e COVID-19. 
Segun e circumstancianan reinante mehora, lo introduci 
cambio si ta necesario. 

Segun resumen di awe por tuma nota cu 49 persona 
mas a recupera, tin 107 caso nobo di Covid-19 di cual 
tur ta residente, total di activonan awo ta 1281, total di 
testnan haci ayera ta 505, caso di fayecimento relaciona 
Covid-19 ta 15. 


Hospital ta informa cu tin un total di 40 persona interna 
di cual 11 ta den cuido intensivo y 29 ta isola riba piso 
general. 


Hospital tin e posibilidad pa aumenta su capasidad di 
cuido intensivo te na 21 unidad y riba piso general por 


duna cuido na 60 persona Covid-19 positivo. 


Te na e momento aki Hospital tin capacidad suficiente 





pa duna e cuido nesesario na es cu tin mester di dje, 


UPDATE COVID- 

Departamento di Salud Publico: 


pero no mester descarta cu mas hende por wordo 
interna. 


P'esey ta importante pa comunidad haci lo maximo 
posibel pa proteha nan mes na tur momento. Sigui e 
consehonan duna y na prome indicacion di cualkier 
sintoma tuma contacto cu dokter di cas pa por haci un 
test. Ta imposibel pa observa kende tin e virus den un 
fase unda ainda no tin sintoma, p'esey ta importante 
pa nos proteha nos mes na tur momento y contra tur 
persona. 


E uzo di tapa boca, distanciamento social y higiena 
di man ta keda e metodonan esencial pa preveni e 
transmicion di e virus. 


CORONAVIRUS 


COVID-19 


CASONAN CORONA VIRUS ARUBA 






TOTAL 













EU 2589 
NEGATIVO 21467 
TIVO 1281 
RECUPERA 1293 
GC 24056 
GETEST NA AIRPORT 11005 

2552 37 
1270 11 
1267 26 

Departamento di Salud Publico: 


Temporada di yobida, mester 
preveni sangura di sigui broei y 
plama malesanan manera Dengue, 
Chikungunya y Zika! 


E tres malesa aki ta enfermedad viral 
grave transmiti pa sangura. 

Ban preveni hunto siguiendo e 
recomendacionnan aki: 


ELIMINA: 


+ Tire cu awa para. 

+ Hemchi of bari cu awa para sin uzo. 

+ Obheto grandi den cura, manera 
frigidaire, wasmachine of stoof. 

+ Bleki, boter y tur otro desperdicio cu 
por retene awa. 

CONTROLA CRIADERO: 

+ Baki awa di mascota. 

* Vas cu flor of mata. 

+ Si pos di WC ta bon sera. 

* Hemchi bou airco. 

+ Skoter bou mata. 

PROTEHA/CUIDA: 

+ Regen bak. 

+ Bari cu awa pa mata. 

+ Bo pareha na estado door di uza 
proteccion (condom), pasobra Zika por 
wordo transmiti sexualmente. 


TUMA NOTA: 


+ Sangura cu ta transmiti Dengue, 
Chikungunya y Zika ta pica 
agresivamente den dia, aunke tambe 
por pica anochi. 

+ Un di e maneranan mas efectivo 
pa preveni maleza transmiti pa 
sangura ta pa uza repelente. Check 
e ingredientenan aki den e producto: 
DEET, Picaridin, Azeta di Eucalyptus/ 
Lamunchi y e IR3535. 

+ Door di bisti paña color cla cu manga 
largo y carson largo, parti atardi y 
anochi, bo ta reduci e chens di wordo 
pica. 

*Proteha bo hogar door di uza “screens” 
den bentana y porta. 


ELIMINA 


Tire cu awa para, 
ari cu awa para sin uzo. 


frigidaire, wa 
- Bleki, boter y tur otro 
desperdicio cu por 
retene awa 


CONTROLA 


PA CRIADERO 


-Baklawa di mascota. | «fia 
-Vas cu flor of mata. 

“Sipos diWC ta bon ser. aE ARE 
- Hemchi bou arco, { 
-Skoter bou mata. 


PROTEHA/CUIDA 


Regen bak 
- Bari cu awa pa mata. 

Bo pareha na estado door di 

uza proteccion (condom), pasobra SEES 

Zika por wordo transmiti sexualmente, VG 

Sangura cu ta Door di bisti paña color 
transmiti Dengue, cla cu manga largo y 
Chikungunya carson largo, parti atardi 
y Zika ta pica y anochi,bo ta reduci 
agresivamente den e chens di wordo pica. 
dia, aunke tambe Proteha bo hogar door 
por pica anochi. Un di emaneranan mas di uza"screens" den 
efectivo pa preveni malesa bentana y porta. 
transmiti pa sangura ta pa 
uza repelente, Check e 
ingredientenan aki den e 
producto: DEET, Picaridin, 
‘Azeta di Eucalyptus/ 
Lamunchi y e ÍR3535, 

Recomendacionnan pa 
dunado di cuido na cas 

DEPARTAMENTO DI SALUD PUBLICO: 


Cuide COVID-1 EA 


Si bo ta cuidando un persona cu tin Covid-19 na cas, sigui e recomendacionnan 
aki pa bo mes y pa otro. 


6 Sea di ayudo 


® Asisti e persona positivo cu su necesidadnan basico. 

® Yude sigui e instruccionnan medico pa su cuido y bebe tur su 
remedinan. 

® Pa mayoria di pashent, e sintomanan ta dura algun'dia y normalmente 
ta sinti miho despues di un siman. 

® Check si e remedinan bendi sin recept ta e pashent sinti miho. 

® Wak pa e persona cu ta malo bebe hopi likido y sosega. 

® Yuda e persona positivo cu hacimento di compras na supermercado, 
buscamento di receptnan y cualkier otro articulo necesario cu e 
pashent no tin na cas. 

® Considera pa haya e articulonan entrega na cas, si ta posibel. 

® Cuida nan mascota y limita e contacto entre e persona y su mascotanan, 
te unda cu ta posibel. 








L Keda pendiente pa cualkierseñal di sintoma 


® Tene e number di telefon di su dokter di cas cerca. 
# Yama dokter di cas si e persona su situacion empeora. 


Busca atencion medico urgente ora di 


® Problema pa hala rosea. 

® Dolor of presion persistente na pecho. 
® Confusion repentino. 

® Dificultad pa lanta of keda lanta 
® Lipnan of cara blauw. 

DEPARTAMENTO DI SALUD PUBLICO: 





Cuide COVID-1 Se 


Q Proteha bo mes 
Limita contacto Habri bentana pa aumenta 
# Laga e persona positivo keda circulacion di aire 


® Mehora e ventilacion pa asina no 
tin particulanan infecta den aire. 


© ® Evita bishita na cas. 
SE è 


| 


den camber cu baño separa. 





E persona positivo mester ta isola 
® E mester separa su mes for di otro 
persona na cas. 
® Si ta posibel, no comparti camber 
ni baño cu e persona cu ta malo. Dunadonan di cuido mester bay 
Purba mantene 1.5 meter di den quarentena 
distancia na tur momento. # Esun cu ta cuidando e persona 
® Espacio comparti: Si bo ta positivo, e persona mes cu ta 
comparti cierto area, sigura bo malo, su pareha y tur hende cu 


mes cu tin bon ventilacion. ta biba bou e mesun dak 
mester keda cas. 








$ 

DEPARTAMENTO DI SALUD PUBLICO: 


Cuide COVID-1 AM 


Mantene distancia 
Si ta posibel, laga e persona positivo come den su camber. 








Laba co'i kibra uzando handschoen y awa cayente 

® Tene cu handschoen tur glas, tayo of articulo cu a wordo uza door di e 
persona cu ta malo. 

# Laba man despues di kita handschoen y despues di mishi cu cualkier articulo 
cu tabata den posesion di e persona positivo. 

® No comparti articulonan personal. 


No comparti 
# No comparti cu e pashent tayo, cups/glas, forki, cuchiu, cuchara, serbete, 
paña di cama of aparato electronico (manera celular). 


Ki ora mester uza tapa boca of handschoen 

E persona positivo 

® E pashent mester uza un tapa boca ora e ta cerca di otro hende na cas. 

® Etapa boca ta preveni e persona cu ta malo di spart e virus rond. E ta 
evita e particulanan cu ta sali for di nanishi yega cerca otro persona. 

® Tapa boca no por wordo uza pa muchanan menor di 5 ana, esnan cu tin 
dificultad pa hala rosea of esnan cu no por kita e tapa boca sin ayudo. 













Dunado di cuido 
® Uza handschoen ora di mishi of drenta 
den contacto cu sanger, af of fluido di 
curpa di e pashent; manera scupi, 
secrecion nasal, saca of urina. Tira 
handschoen afo den un bak'i sushi 
cutin saco di plastic aden y laba man 
mes ora. 
® E persona positivo mester bisti un 
tapa boca prome cu e dunado di 
cuido drenta den camber. 
® E persona encarga cu cuido 
tambe mester bisti un 
tapa boca ora di 
atende cu e pashent. 

DEPARTAMENTO DI SALUD PUBLICO: 


Cuide COVID-1 S 


Pa evita bira malo, sigura bo mes cu bo ta practica e medidanan preventivo 

aki tur dia 

® No mishi wowo, nanishi ni boca si man no ta bon laba. 

® Laba y desinfecta superficienan cu ta wordo uza cu frecuencia. 

® Laba man: laba man frecuentemente cu awa y habon, minimo durante 
20 seconde. 

® ‘Hand sanitizer’: Si away. habon no ta disponibel, uza un ‘hand sanitizer’ cu ta 
contene min. 60% di alcohol. Cubri tur superficie di bo mannan y frega nan 
hunto te ora sinti e mannan seco. 


Laba y desinfecta rond di cas 

® Haci limpi y desinfecta tur dia e area y articulonan di hopi uzo: Esaki ta inclui 
mesa, porta, switch di luz, man di porta, toilet, cranchi, 
laba plato y articulonan electronico. 

® Haci e area of articulo limpi cu away habon, 
si e ta sushi, Despues, uza desinfectante, 4 


® Sigui instruccion ariba e etiketa pa sigura e 
uzo corecto y efectivo di e producto. 

® Mayoria di desinfectante casero ta efectivo. 

® Pa haci limpi articulonan electronico, sigui e 
instruccionnan di e fabricante pa limpiesa y 
desinfeccion. Si e instruccionnan no ta 
disponibel, uza ‘wipes’ cu ta contene alcohol of 
un spray cu min. 70% di alcohol. 

# Siña mas manera di limpiesa y desinfeccion di cas. 

